smcproject/ml-wiki-sentences huggingface dataset:
ഇതു ഇന്ത്യയുടെ ഭരണഘടനയുടെ എട്ടാം പട്ടികയിൽ ഉൾപ്പെടുത്തിയിട്ടുള്ള ഒരു ഭാഷയാണ്.
അവലംബം ↑ Bodo reference at Ethnologue (17th ed., 2013) ↑ {{ cite book }} : External link in | chapterurl= ( help ) ; Unknown parameter | chapterurl= ignored ( | chapter-url= suggested) ( help ) ↑ http://www.ethnologue.com/show_language.asp?code=brx .
പുറത്തേക്കുള്ള കണ്ണികൾ ബോഡോ test of Wikipedia at Wikimedia Incubator
ബോണി ഓലം ഇംഗ്ലീഷ് വിലാസം https://ml.wikipedia.org/wiki/Bonei_Olam
ബോണി ഓലം ( ഹീബ്രു : בוני עולם ‎ - "ബിൽഡേഴ്സ് ഓഫ് ദി വേൾഡ്") വന്ധ്യത അനുഭവിക്കുന്ന ജൂത ദമ്പതികളെ സഹായിക്കുന്ന, ന്യൂയോർക്കിലെ ബ്രൂക്ക്ലിൻ ആസ്ഥാനമായുള്ള നികുതി-ഒഴിവുള്ള സ്ഥാപനമാണ് ചരിത്രം
ഫെർട്ടിലിറ്റി ട്രീറ്റ്‌മെന്റുകൾക്കായി ധനസഹായം നൽകാനും വന്ധ്യത മൂലമുണ്ടാകുന്ന വൈകാരികവും ശാരീരികവുമായ സമ്മർദ്ദത്തിൽ നിന്ന് ദമ്പതികൾക്ക് ആശ്വാസം പകരാനും ലക്ഷ്യമിട്ട് റബ്ബി ഷ്ലോമോ ബോച്ച്‌നറും ആർ യുമി ക്ലീൻബാർട്ടും ആണ് ഇത് സ്ഥാപിച്ചത്.
ബോറോ പാർക്കിലെ സ്ക്വേർ ദയാൻ ആയ റബ്ബി യെച്ചിയേൽ മെച്ചൽ സ്റ്റെയിൻമെറ്റ്‌സിന്റെ നേതൃത്വത്തിലാണ് ബോണി ഒലാമിന്റെ മെഡിക്കൽ, റബ്ബിനിക്കൽ ഉപദേശക സമിതി.
ബ്രൂക്ലിനിൽ ആരംഭിച്ച ബോണി ഓലം, അമേരിക്ക ഇസ്രയേൽ , കാനഡ , ബെൽജിയം , യുണൈറ്റഡ് കിങ്ഡം എന്നിവിടങ്ങളിലുള്ള വിവിധ ശാഖകളിലേക്ക് വളർന്നു.
1999 ൽ, ബോണി ഓലം ഫണ്ട് ചെയ്ത ആദ്യത്തെ കുഞ്ഞ് ജനിച്ചു.
ഇന്നുവരെ, 10,000-ത്തിലധികം കുട്ടികളുടെ ജനനത്തിൽ ബോണി ഓലം ഉൾപ്പെട്ടിട്ടുണ്ട്.
സ്വകാര്യ സംഭാവനകളിലൂടെയും സർക്കാർ ധനസഹായത്തിലൂടെയുമാണ് ബോണി ഓലത്തിന് ധനസഹായം ലഭിക്കുന്നത്.
ലോകമെമ്പാടുമുള്ള ഡോക്ടർമാരുടെയും ഫെർട്ടിലിറ്റി സെന്ററുകളുടെയും ഒരു ശൃംഖല ബോണി ഓലം വികസിപ്പിച്ചെടുത്തിട്ടുണ്ട്.
ഓരോ ദമ്പതികൾക്കും അവരുടെ എല്ലാ കേസുകളും രഹസ്യമായും സ്വകാര്യമായും സൂക്ഷിക്കാൻ ബോണി ഓലം ഒരു പിൻ നൽകുന്നു.
ദമ്പതികൾ ബോണി ഒലാമുമായി ബന്ധപ്പെടുമ്പോൾ, അവരെ മെഡിക്കൽ വിവരങ്ങളുടെ ലബിരിന്തിലൂടെ നയിക്കാനും മാതാപിതാക്കളാകാനുള്ള അവരുടെ അന്വേഷണത്തിൽ അവരെ സഹായിക്കാനും, പരിശീലനം ലഭിച്ച കൗൺസിലർമാരുടെയും മെഡിക്കൽ വിദഗ്ധരുടെയും ഒരു സംഘം കൺസൾട്ടേഷനുകളും റഫറലുകളും കൗൺസിലിംഗും ഒരു നൂതന ജനിതക പരിപാടിയും നൽകുന്നു.
ഇതും കാണുക എ ടി.ഐ.എം.ഇ.
പുവാ ഇൻസ്റ്റിറ്റ്യൂട്ട് ART-യോടുള്ള മതപരമായ പ്രതികരണം അവലംബം പുറം കണ്ണികൾ ബോണി ഓലം വെബ്സൈറ്റ്
ബോഡിബിൽഡിങ്ങ് ഇംഗ്ലീഷ് വിലാസം https://ml.wikipedia.org/wiki/Bodybuilding യൂഗൻ സാൻഡോ ,  "ആധുനിക ബോഡി ബിൽഡിംഗിന്റെ പിതാവ്"
ബോഡി ബിൽഡിംഗ് അഥവാ ശരീരപുഷ്ടി , ശരീരസൗന്ദര്യവും ബലവും ആരോഗ്യവും വർദ്ധിപ്പിക്കാൻ പേശികളെ പോഷിപ്പിക്കുന്ന പ്രക്രിയ ആണ്.
ഇതിനായി ചിട്ടയായ വ്യായാമവും കൃത്യമായ ഭക്ഷണക്രമീകരണവും ആവശ്യമാണ്.
ഇതിനു വേണ്ടി പരിശ്രമിക്കുന്ന ആളെ ബോഡി ബിൽഡർ എന്നു വിളിക്കുന്നു.
ബോഡി ബിൽഡിംഗ്, ഒരു മൽസര ഇനമായും നടത്തപ്പെടുന്നു.
പ്രായം കൂടുമ്പോൾ ശരീരത്തിന് ഉണ്ടാകുന്ന മാറ്റങ്ങളെ ഒരു പരിധിവരെ ചെറുക്കാനും ഫിറ്റ്നസ് നിലനിർത്താനും ബോഡി ബിൽഡിംഗ്‌ സഹായിക്കുന്നു.
പേശികളുടെ  ബലക്കുറവ് മൂലം ഉണ്ടാകാറുള്ള അസുഖങ്ങൾ, ജീവിതശൈലീ രോഗങ്ങൾ എന്നിവക്കുള്ള സാധ്യത കുറക്കാനും ഇത് അനുയോജ്യമാണ്.
എന്നാൽ രോഗികൾ ഇത്തരം വ്യായാമമുറകൾ പരിശീലിക്കുന്നതിന് മുൻപായി വിദഗ്ദ്ധ നിർദ്ദേശം തേടേണ്ടതാകുന്നു.
പ്രോട്ടീൻ കൂടുതലും, വിറ്റാമിനുകൾ, നാരുകൾ, ലവണങ്ങൾ എന്നിവയടങ്ങിയതും അന്നജം കുറഞ്ഞതുമായ പോഷകാഹാരമാണ്  ബോഡി ബിൽഡർമാർ തെരെഞ്ഞെടുക്കാറുള്ളത്.
ഭാരം ഉപയോഗിച്ച് കൊണ്ടുള്ള പല വ്യായാമങ്ങളും ഇവർ ചെയ്യാറുണ്ട്.
ട്രെയിനർമാരും  ഫിസിയോതെറാപ്പിസ്റ്റുകളും ധാരാളം ജിംനേഷ്യങ്ങളും ഈ മേഖലയിൽ പ്രവർത്തിക്കുന്നുണ്ട്.
പല സിനിമാതാരങ്ങളും മോഡലുകളും ശരീര സൗന്ദര്യം മെച്ചപ്പെടുത്താൻ ഈ മാർഗ്ഗം അവലംബിക്കാറുണ്ട്.
എന്നാൽ ചിലർ എളുപ്പത്തിൽ ബോഡി ബിൽഡിംഗിന് വേണ്ടി സ്റ്റിറോയ്ഡ് അടങ്ങിയ പുരുഷഹോർമോണുകൾ അമിതമായി ഉപയോഗിക്കുന്നത് പാർശ്വഫലങ്ങൾ ഉണ്ടാക്കാം എന്ന്‌ വിദഗ്ദ്ധർ മുന്നറിയിപ്പ് നൽകുന്നു.
യൂഗൻ സാൻഡോ ആധുനിക ബോഡി ബിൽഡിംഗിന്റെ പിതാവ് എന്ന് അറിയപ്പെടുന്നു.
അർണോൾഡ് സ്വാറ്റ്സെനെഗർ , സ്റ്റീവ് റീവ്സ് , റോണി കോൾമാൻ തുടങ്ങിയവർ പ്രമുഖ ബോഡി ബിൽഡർമാരിൽ ചിലരാണ്.
പ്രമുഖ ബോഡിബിൽഡർമാർ അർണോൾഡ് സ്വാറ്റ്സെനെഗർ (Arnold Schwarzenegger) സ്റ്റീവ് റീവ്സ് (Steve Reeves) റോണി കോൾമാൻ ജെയ് കട്ലർ (Jay Cutler) ലീ ഹാനി (Lee Haney) ലാറി സ്കോട് (Larry Scott) ഫ്രാങ്ക് സെയ്ൻ ( Frank Zane) ഡോറിയൻ യേറ്റ്സ് (Dorian Yates) കായ് ഗ്രീൻ (Kai Greene) Bodybuilding എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബോഡിയം കോട്ട ഇംഗ്ലീഷ് വിലാസം https://ml.wikipedia.org/wiki/Bodiam_Castle
പതിനാലാം നൂറ്റാണ്ടിൽ നിർമ്മിക്കപ്പെട്ട കോട്ടയാണ് ബോഡിയം കോട്ട (Bodiam Castle).
1385 ൽ എഡ്വാർഡ് മൂന്നാമൻ രാജാവിന്റെ ഒരു പ്രഭു ആയിരുന്ന എഡ്വാർഡ് ഡാലിൻഗ്രിഗ് ആണ് കിടങ്ങുകളാൽ ചുറ്റപ്പെട്ട ഈ കോട്ട നിർമ്മിച്ചത് .
പ്രസിദ്ധമായ നൂറ്റാണ്ടു യുദ്ധത്തിലെ , ഫ്രാൻസ് ൻറെ അധിനിവേശം ചെറുക്കുന്നതിനായിരുന്നു ഈ കോട്ട ഉണ്ടാക്കിയത് .
മെഹ്തബ് (നടി) ഇംഗ്ലീഷ് വിലാസം https://ml.wikipedia.org/wiki/Mehtab
മെഹ്തബ് (1918–1997) ഇന്ത്യയിലെ ഹിന്ദി , ഉറുദു എന്നീ ഭാഷാ ചലച്ചിത്രരംഗത്തെ 1928 മുതൽ1969 വരെ അഭിനയിച്ചിരുന്ന പ്രമുഖ അഭിനേത്രിയായിരുന്നു.
ഗുജറാത്തിലെ സൂററ്റിനരികിലുള്ള സചിൻ എന്ന സ്ഥലത്ത് ഒരു മുസ്ലീം കുടുംബത്തിൽ നവാബ് ആയിരുന്ന സിദി ഇബ്രാഹിം മുഹമ്മദ് യാക്കൂത് ഖാൻ III ന്റെ മകളായി നജ്മ എന്ന നാമത്തിൽ ആണ് മെഹ്തബ് ജനിച്ചത്.
8-മത്തെ ബംഗാൾ ഫിലിം ജേണലിസ്റ്റ് അസോസിയേഷൻ അവാർഡ് ദാന ചടങ്ങിൽ പരേഖ് എന്ന ഹിന്ദി ചലച്ചിത്രത്തിലെ അഭിനയത്തിന് ഏറ്റവും നല്ല നടിക്കുള്ള അവാർഡ് ലഭിച്ചിരുന്നു.
സിനിമകൾ സെക്കൻറ് വൈഫ് (1928) ജയന്ത് (1929) ഇന്ദിര B. A. (1929) കമാൽ-ഇ-ഷംഷീർ (1930) ഹമാരാ ഹിന്ദുസ്ഥാൻ (1930) പ്രിഥ്വിരാജ് (1931) വിർണി വിഭൂതി (1931) ദവാനോ (1931) ഹുസ്ൻ പാരി (1931) ഷൂരോ സൈനിക് (1931) ജൻ‌ഗേ ഡാവ്ലാത് (1931) ഷാലിവാഹൻ (1931) ഖൂബ്സൂരത്ത് ഖവാസാൻ (1932) വീർ കുണാൽ (1932) ഭോല ഷിക്കാർ (1933) കൃഷ്ണാ സുദാമാ (1933) മിസ് 1933 (1933) പർദേശി പ്രീതം (1933) Ranchandi (1933) Cinema Queen (1934) Prem Pariksha (1934) Veer Pujan (1934) Laheri Jawan (1935) Magic Horse (1935) Stree Dharma (1935) Taqdeer (1935) Bholi Bhikharan (1936) Moti Ka Haar (1937) Jeevan Swapna (1937) Devbala (1938) Baghi (1939) Leatherface (1939) Ek Hi Bhool (1940) Qaidi (1940) Chitralekha (1941) Masoom (1941) Bhakta Kabir (1942) Chaurangee (1942) Sharda (1942) Kanoon (1943) Sanjog (1943) Vishwas (1943) Bahar (1944) Jeevan (1944) Ismat (1944) Parakh (1944) Ek Din Ka Sultan (1945) Behram Khan (1946) Sathi (1946) Shama (1946) Jhansi Ki Rani (1953) Samay Bada Balwan (1969) അവലംബം പുറത്തേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മെഹ്തബ്
മെഹ്താബ് ബാഗ് ഇംഗ്ലീഷ് വിലാസം https://ml.wikipedia.org/wiki/Mehtab_Bagh
മെഹ്താബ് ബാഗ് (ഹിന്ദി: मेहताब बाग़, ഉർദു: مہتاب باغ, വിവർത്തനം: മൂൺലൈറ്റ് ഗാർഡൻ)വടക്കേ ഇന്ത്യയിലെ ആഗ്രയിൽ സ്ഥിതിചെയ്യുന്ന ഒരു 'ചാർബാഗ്' സമുച്ചയമാണ്.
യമുന നദിയുടെ മറുകരയിൽ താജ് മഹൽ സമുച്ചയത്തിന് വടക്ക് ഭാഗത്തായി വെള്ളപ്പൊക്ക സമതലത്തിലാണ് മെഹ്താബ് ബാഗ് സ്ഥിതി ചെയ്യുന്നത്.
ചതുരാകൃതിയായ ഈ പൂന്തോട്ടസമുച്ചയത്തിന്റെ അളവുകൾ 300x300 മീറ്റർ (980 ft × 980 ft) ആണ്.
താജ്മഹലിന്റെ നേരെ എതിർവശത്തായി മെഹ്താബ് ബാഗ് സ്ഥിതിചെയ്യുന്നു.
മഴക്കാലത്ത് ഇവിടെ ഭാഗികമായി വെള്ളപ്പൊക്കമുണ്ടാകുന്നു.
താജ് മഹലിന്റെയും ആഗ്ര കോട്ടയുടെയും എതിർവശങ്ങളിൽ യമുനാനദിക്കടുത്ത പതിനൊന്ന് മുഗൾ നിർമ്മിത പൂന്തോട്ടങ്ങളിൽ അവസാനത്തേതാണ് മെഹ്താബ് ബാഗ് ഉദ്യാനം.
ആദ്യത്തേത് രാം ബാഗ് ആയിരുന്നു.
ഇത്  ചക്രവർത്തിയായിരുന്ന ബാബർ (1530) നിർമ്മിച്ചതാണെന്ന് സൂചിപ്പിക്കുന്നു.
താജ്മഹൽ നിർമ്മിക്കുന്നതിന് അനുയോജ്യമായ ഒരു സ്ഥലമെന്ന നിലയിൽ യമുനാ നദിക്കരയിലായി വൃത്താകൃതിയിലുള്ള പുൽമേടുകളിൽ നിന്ന് ഒരു സ്ഥലം ഷാജഹാൻ ചക്രവർത്തി കണ്ടെത്തിയിരുന്നു.
പിന്നീട് ഈ ഉജ്ജ്വല ഉദ്യാനം മെഹ്താബ് ബാഗ് എന്നാക്കി മാറ്റി.
ഫലവൃക്ഷങ്ങളും നാർസിയസ് സസ്യങ്ങളും പൂന്തോട്ടത്തിന്റെ ഭാഗമായി നട്ടുവളർത്തുകയും വൈറ്റ് പ്ലാസ്റ്റർ നടപ്പാതകളും, കുളങ്ങളും, ജലധാരകളും നിർമ്മിക്കപ്പെട്ടു.
താജ് മഹലിന്റെ ഒരു അവിഭാജ്യഘടകമായിട്ടാണ് ഈ ഉദ്യാനം രൂപകൽപ്പന ചെയ്തിരിക്കുന്നത്.
അതിന്റെ വീതി താജ് മഹലിന്റെ ശേഷിപ്പിന് സമാനമായിരുന്നു.
പതിനേഴാം നൂറ്റാണ്ടിലെ ഫ്രഞ്ച് യാത്രക്കാരനായ ജീൻ ബാപ്റ്റിസ്റ്റ് ടാവർനീയറുടെ യാത്രാമധ്യേ പരാമർശിച്ച കഥകളിൽ ഷാജഹാൻ ബ്ലാക്ക് താജ് മഹൽ പണികഴിപ്പിക്കാൻ ഉദ്ദേശിക്കുന്നുവെന്നും എന്നാൽ അദ്ദേഹത്തിന്റെ മകൻ ഔറംഗസേബ് തടവിലാക്കുകയും ചെയ്യുകയായിരുന്നു.1871 -ൽ ഒരു ബ്രിട്ടീഷ് പുരാവസ്തു ഗവേഷകനായ എ. സി. എൽ.കാർലെയിൽ ഒരു പഴയ കുളത്തിന്റെ അവശിഷ്ടങ്ങൾ കണ്ടെത്തുന്നതിനിടയിൽ,  കെട്ടിടത്തിന്റെ അടിത്തറയുടെ പ്രാരംഭ ഘടന ആണതെന്ന് തെറ്റിദ്ധരിച്ചിരുന്നു.
അങ്ങനെ കാർലെയിൽ സൈറ്റിലെ ഘടനാപരമായ അവശിഷ്ടങ്ങൾ ശ്രദ്ധിക്കുവാനുള്ള ആദ്യ ഗവേഷകനായിത്തീർന്നു.
മോസും ലൈക്കനും പിടിച്ച് കറുക്കുന്നതും കൂടി അദ്ദേഹം ശ്രദ്ധിച്ചു.
മെഹ്താബ് ബാഗും താജ് മഹലിന്റെ ചുറ്റുമുള്ള ഭൂമിയും അമെറിന്റെ രാജാവായ രാജാ മാൻ സിംഗ് കച്ചവയുടെ ഉടമസ്ഥതയിലുള്ളതായി തീർന്നു.
അവലംബം ബാഹ്യ ലിങ്കുകൾ Mehtab Bagh എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Herbert Offen Research Collection of the Phillips Library at the Peabody Essex Museum Archived 2010-01-30 at the Wayback Machine .
മെഹ്ബത്ഗാർഹ്
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് മെഹ്ബത്ഗാർഹ്.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മെഹ്ബത്ഗാർഹ് സ്ഥിതിചെയ്യുന്നത്.
മെഹ്ബത്ഗാർഹ് വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് മെഹ്ബത്ഗാർഹ് ൽ 27 വീടുകൾ ഉണ്ട്.
ആകെ ജനസംഖ്യ 155 ആണ്.
ഇതിൽ 85 പുരുഷന്മാരും 70 സ്ത്രീകളും ഉൾപ്പെടുന്നു.
മെഹ്ബത്ഗാർഹ് ലെ സാക്ഷരതാ നിരക്ക് 54.84 ശതമാനമാണ്.
മെഹ്ബത്ഗാർഹ് ലെ 6 വയസ്സിനു താഴെയുള്ള കുട്ടികളുടെ എണ്ണം 26 ആണ്.
ഇത് മെഹ്ബത്ഗാർഹ് ലെ ആകെ ജനസംഖ്യയുടെ 16.77 ശതമാനമാണ്.
ഇതിൽ 41 പുരുഷന്മാരും 23 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 73.44 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 67.19 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
മെഹ്ബത്ഗാർഹ് ലെ 64  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 27 - - ജനസംഖ്യ 155 85 70 കുട്ടികൾ (0-6) 26 15 11 പട്ടികജാതി 64 38 26 പട്ടിക വർഗ്ഗം 0 0 0 സാക്ഷരത 54.84 % 57.65 % 42.35 % ആകെ ജോലിക്കാർ 64 41 23 ജീവിതവരുമാനമുള്ള ജോലിക്കാർ 47 35 12 താത്കാലിക തൊഴിലെടുക്കുന്നവർ 43 31 12 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
മെഹറിൻ തദ്ദേശീയ ഇന്ത്യൻ വർഗ്ഗം
നോർത്ത് കരോലിന യിലെ സംസ്ഥാന അംഗീകാരം സിദ്ധിച്ച 8 അമേരിക്കൻ ഇന്ത്യൻ വർഗ്ഗങ്ങളിലൊന്നാണ് മെഹറിൻ നേഷൻ എന്ന പേരിൽ അറിയപ്പെടുന്നത്.
നോർത്ത് കരോലിന യിലെ വടക്കുകിഴക്കൻ മേഖലയിലെ നദീ പ്രദേശത്തുള്ള ഗ്രാമ പ്രദേശത്താണ് ഇവർ അധിവസിച്ചു വന്നിരുന്നത്.
വിർജീനിയ യുടെയും നോർത്ത് കരോലിന യുടെയും അതിർത്തി പ്രദേശമായിരുന്നു ഇത്.
1986 ൽ ഈ വർഗ്ഗക്കാർ സംസ്ഥാന അംഗീകാരം നേടി.
മെഹറിൻ ജനങ്ങളുടെ ആകെയുള്ള എണ്ണം ഏകദേശം 900 ജനങ്ങൾക്കു മേലേയാണ്.
ഇറോക്വിയൻ ഭാക്ഷ സംസാരിക്കുന്ന അമേരിക്കൻ ഇന്ത്യൻ വിഭാഗക്കാരാണ് മെഹറിനുകൾ.
ചരിത്രപരമായി ഇവർ പതിനെട്ടാം നൂറ്റാണ്ടിൽ ന്യൂയോർക്കു ഭാഗത്തേയ്ക്കു കുടിയേറുകയും ന്യൂയോർക്ക് കേന്ദ്രമായ ഇറോക്യൂസ് കോൺഫെഡറസിയിലുൾപ്പെട്ടതുമായ ടസ്കാറോറാ വർഗ്ഗക്കാരുമായി ഇവർ ബന്ധപ്പെട്ടിരിക്കുന്നു.
ആദിമകാലത്ത് ടസ്കാറോറാ ജനങ്ങൾ ഇവരുടെ അയൽ വർഗ്ഗക്കാരായിരുന്നു.
യഥാർത്ഥത്തിൽ വിർജീനിയ യിലെ പീഡ്മോണ്ട് മേഖലിയലെ ആദിമവാസികളായിരുന്ന ഇവർ പതിനെട്ടാം നൂറ്റാണ്ടിൽ ആംഗ്ലോ-അമേരിക്കൻ കുടിയേറ്റക്കാരുടെ ആക്രമണം ഭയന്ന് തെക്കൻ മേഖലയിലുള്ള നോർത്ത് കരോലിന പ്രദേശത്ത് എത്തിച്ചേർന്നു.
ഭാഷാശാസ്ത്രപരമായി മെഹറിൻ, ടസ്കാറോറാ, നോട്ടോവേ വർഗ്ഗങ്ങൾ പൊതുവായ ഒരു വംശപരമ്പരയിൽനിന്നാണെന്ന് അനുമാനിക്കപ്പെടുന്നു.
ഇവർ ഒരേ ഭാഷയോ അതിൻറെ അവാന്തര വിഭാഗത്തൽപ്പെട്ട ഭാഷകളോ ആണ് സംസാരിക്കുന്നത്.
1705 ൽ മെഹറിൻ വർഗ്ഗത്തിനായി ഒരു റിസർവ്വേഷൻ “ വെർജീനിയ കോളനി ” (വടക്കേ അമേരിക്കയിലെ ആദ്യത്തെ സ്ഥിരമായ ഇംഗ്ലീഷ് കോളനി) “മഹെറിൻ നെക്” പ്രദേശത്ത്  (പിന്നീട് “മാൻലീസ് നെക്ക്” എന്നു പുനർനാമകരണം ചെയ്യപ്പെട്ടു) സ്ഥാപിക്കപ്പെട്ടു.
യഥാർത്ഥത്തിൽ ഈ പ്രദേശം വിർജീനിയയും കരോലിനയും തമ്മിൽ അവകാശത്തർക്കം നിലനിന്നിരുന്ന പ്രദേശമായിരുന്നു.
പിന്നീട് ഇത് കരോലിനയുടെ മാത്രം പ്രദേശമായി നിർണ്ണയിക്കപ്പെട്ടു.
1706 ൽ കരോലിന മെഹറിനുകളോട് തങ്ങളുടെ അതിർത്തിയ്ക്കു പുറത്തേയ്ക്കു പോകുവാൻ കല്പിക്കുകയും മെഹറിനുകൾ ഇതിന് കൂടുതൽ സമയം ആവശ്യപ്പെടുകയും ചെയ്തു.
അവരുടെ കൃഷിചെയ്തിരുന്ന വിളകൾ പാകമായി കൊയ്തെടുക്കുന്നതിന് ഏകദേശം ഒരു വർഷത്തോളം സമയം ആവശ്യമായിരുന്നു.
മെഹറിനുകൾ വിർജീനിയയോട് സഹായം അഭ്യർത്ഥിച്ചു.
തർക്കത്തിൽ വിർജീനിയ മെഹറിനുകളെ ഭാഗത്തു നിലയുറപ്പിക്കുകയും എന്നാൽ 1707 ആഗസ്റ്റ് മാസത്തിൽ കരോലിനയുടെ തോമസ് പൊള്ളോക്കിൻ നേതൃത്വത്തിലുള്ള 60 പേരടങ്ങിയ ഒരു സൈന്യം മെഹറിൻ ടൌൺ ആക്രമിക്കുകയും അവരുടെ കാർഷിക വിളകളും വീടുകളുമുൾപ്പെടെയുള്ള എല്ലാ വസ്തുക്കളും പൂർണ്ണമായി നശിപ്പിക്കുകയും 36 മെഹറിൻ വർഗ്ഗക്കാരെ തടവുകാരായി പിടിക്കുകയും ചെയ്തു.
സെപ്റ്റംബർ മാസത്തിൽ വെർജീനിയൻ നാട്ടുപട മെഹറിൻ ചീഫിനെ സന്ദർശിക്കുകയും തങ്ങളുടെ സംരക്ഷണവും പിന്തുണയും തുടരുമെന്ന് വാഗ്ദാനം ചെയ്യുകയും ചെയ്തു.
വിർജീനിയ കൌൺസിൽ പ്രസിഡന്റായിരുന്ന കേണൽ എഡ്മണ്ട് ജെന്നിങ്സ് കരോലിനയുടെ നടപടികളെ നിശിതമായി വിമർശിച്ചുകൊണ്ട് അവിടുത്തെ പ്രധാന ഉദ്യോഗസ്ഥർക്ക് കത്തെഴുതുകയും ചെയ്തു.
1707 ൽ മെഹറിനുകൾ തങ്ങൾ നേരത്തേ അധിവസിച്ചിരുന്നതും ചൊവാനോക്ക് വർഗ്ഗം കയ്യടക്കി വച്ചിരുന്നതുമായ മെഹറിന് നദീമുഖത്തുള്ള പ്രദേശങ്ങളിൽ പുനരധിവാസം നടത്തി.
1711 മുതൽ 1712 വരെയുള്ള കാലഘട്ടത്തിൽ ടുസ്കാറോറാ യുദ്ധവേളയിൽ മെഹനിൻ വർഗ്ഗക്കാർ ടുസ്കാറോറുകളുടെ സഖ്യകക്ഷിയായിരുന്നു.
1717 ൽ മെഹനിനുകൾക്ക് ഒരു റിസർവ്വേഷൻ അനുവദിക്കപ്പെട്ടു.
ഇത് ചോവാനോക് നദിയുടെ പടിഞ്ഞാറൻ തീരത്തിനു സമാന്തരമായി ആധുനിക കോളറെയ്നു സമീപം (ബെർട്ടീ കൌണ്ടിയിൽ) നദി ആൽബെർമാർലെയിൽ പതിക്കുന്നതിന് ഒട്ടും അകലെയല്ലാത്ത പ്രദേശത്തായിരുന്നു.
ആസമയത്ത് ഗവർണർ ചാൾസ് ഏഡൻ കരുതിയത് മെഹറിനുകൾക്കു നൽകിയ റിസർവ്വേഷൻ ഭൂമി 10,000 ഏക്കർ ആണെന്നായിരുന്നു.
എന്നാൽ സർവ്വേയർ കേണൽ എഡ്വേർഡ് മോസ്‍ലി പിന്നീട് ഈ ഭൂമി 40,000 എക്കറിനു മുകളിലാണെന്നു കണ്ടെത്തി.
1723 ൽ ഈ റിസർവ്വേഷനു മകളിലുള്ള മെഹറിനുകളുടെ അവകാശത്തെ “വിർജീനിയ കോളനി” സ്ഥിരീകരിക്കുകയും സർവ്വാത്മനാ പിന്താങ്ങുകയും ചെയ്തു.
മെഹറിനുകളുടെ ഭൂമി നോർത്ത് കരോലിന അന്യായമായി കൈവശപ്പെടുത്തുന്നതിനെ അവർ ശക്തിയായി വിമർശിക്കുകയും ചെയ്തു.
ഭൂരിപക്ഷം ടസ്‍കാറോറാ വർഗ്ഗക്കാരും റിസർവ്വേഷൻ വിട്ടു പോയതോടെ മെഹറിൻ വർഗ്ഗക്കാരും കുടിയേറ്റക്കാരും വെവ്വേറെ സമർപ്പിച്ച രണ്ടു പെറ്റീഷനുകൾക്ക് നോർത്ത് കരോലിന അധികൃതർ തീർപ്പു കൽപ്പിച്ചതോടെ മെഹറിൻ റിസർവ്വേഷന്റെ വലിപ്പം അതിയായി ചുരുങ്ങുകയും റിസർവ്വേഷൻ ഭൂമികൾ ഉപയോഗശൂന്യമായ ചോവാനോക്ക് ഫീൽഡുകളിലേയ്ക്കു മാറ്റി സ്ഥാപിക്കുകയും ചെയ്തു.
ഇത് 1726 ലെ നോർത്ത് കരോലിന കോളനിയും മെഹറിനുകളുമായുള്ള ഉടമ്പടിയനുസരിച്ചാണെന്ന് വ്യക്തമാക്കപ്പെടുകയും ചെയ്തു.
മെഹറിനുകൾ ഒരു പ്രത്യേക സമൂഹമായി 19, 20 നൂറ്റാണ്ടുകളിലും നിലനിന്നു.
1975 ൽ മെഹറിനുകളുടെ അനന്തരഗാമികൾ തങ്ങളുടെ ഗോത്ര സംവിധാനത്തെ ഉടച്ചു വാർക്കുകയും ചീഫ് വയ്ൻ ബ്രൌണിൻറെ നേതൃത്വത്തിൽ അവരുടെ സ്വത്വം വീണ്ടെടുത്തതായി പ്രഖ്യാപിക്കുകയും ചെയ്തു.
1986 ൽ സംസ്ഥാന അംഗീകാരം ലഭിക്കുകയും ചെയ്തു.
നോർത്ത് കരോലിനയിലെ വിന്റൺ (Winton) ആൺ മെഹറിനുകളുടെ ഗോത്ര സീറ്റ്.
മെഹറിനുകൾ ഇക്കാലത്ത് നോർത്ത് കരോലിനയിലെ ഹെർട്ട്ഫോർഡ് കൌണ്ടിയ്ക്കു ചുറ്റുപാടുമുള്ള മേഖലകളിലാണ് അധിവസിക്കുന്നത്.
അവലംബം ↑ Brenda Linton and Leslie S. Stewart, "Economic Development Assessment for the Meherrin Tribe" , University of North Carolina, Jul 2003.
Accessed: October 26, 2009.
↑ Rudes,  Blair A. Cowinchahawkon/ Akawęč?
á:ka:?
: The Meherrin in the Nineteenth Century.
Algonquin and Iroquoian Linguistics .
6 (3) p. 32-34.
London, Ontario ↑ Meherrin Nation official website .
↑ Brenda Linton and Leslie S. Stewart, "Economic Development Assessment for the Meherrin Tribe" , University of North Carolina, Jul 2003.
മെഹെർബാൻ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് മെഹെർബാൻ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മെഹെർബാൻ സ്ഥിതിചെയ്യുന്നത്.
മെഹെർബാൻ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് മെഹെർബാൻ ൽ 1557 വീടുകൾ ഉണ്ട്.
ആകെ ജനസംഖ്യ 7873 ആണ്.
ഇതിൽ 4248 പുരുഷന്മാരും 3625 സ്ത്രീകളും ഉൾപ്പെടുന്നു.
മെഹെർബാൻ ലെ സാക്ഷരതാ നിരക്ക് 66.85 ശതമാനമാണ്.
മെഹെർബാൻ ലെ 6 വയസ്സിനു താഴെയുള്ള കുട്ടികളുടെ എണ്ണം 1015 ആണ്.
ഇത് മെഹെർബാൻ ലെ ആകെ ജനസംഖ്യയുടെ 12.89 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 2927 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 2145 പുരുഷന്മാരും 782 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 78.17 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 65.12 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
മെഹെർബാൻ ലെ 2765  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 1557 - - ജനസംഖ്യ 7873 4248 3625 കുട്ടികൾ (0-6) 1015 587 428 പട്ടികജാതി 2765 1473 1292 പട്ടിക വർഗ്ഗം 0 0 0 സാക്ഷരത 66.85 % 57.06 % 42.94 % ആകെ ജോലിക്കാർ 2927 2145 782 ജീവിതവരുമാനമുള്ള ജോലിക്കാർ 2288 1847 441 താത്കാലിക തൊഴിലെടുക്കുന്നവർ 1906 1626 280 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
മെഹാരി മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Meharry_Medical_College
യുണൈറ്റഡ് മെത്തഡിസ്റ്റ് ചർച്ചുമായി അഫിലിയേറ്റ് ചെയ്തിട്ടുള്ള ചരിത്രപരമായ ബ്ളാക്ക് മെഡിക്കൽ സ്കൂളാണ് മെഹാരി മെഡിക്കൽ കോളേജ്.
ടെന്നസിയിലെ നാഷ്വില്ലിലാണ് ഇത് സ്ഥിതിചെയ്യുന്നത്.
സെൻട്രൽ ടെന്നസി കോളേജിന്റെ മെഡിക്കൽ ഡിപ്പാർട്ട്മെന്റായി 1876 ൽ സ്ഥാപിതമായ ഇത് തെക്ക് ആഫ്രിക്കൻ അമേരിക്കക്കാർക്കായുള്ള ആദ്യത്തെ മെഡിക്കൽ സ്കൂളായിരുന്നു.
1915-ൽ മെഹാരി മെഡിക്കൽ കോളേജ് വെവ്വേറെ ചാർട്ടേഡ് ചെയ്യപ്പെട്ടു.
21-ആം നൂറ്റാണ്ടിന്റെ തുടക്കത്തിൽ, ആരോഗ്യ പരിപാലന വിദഗ്ധരെയും ശാസ്ത്രജ്ഞരെയും പഠിപ്പിക്കുന്നതിന് മാത്രമായി സമർപ്പിച്ചിരിക്കുന്ന അമേരിക്കൻ ഐക്യനാടുകളിലെ ഏറ്റവും വലിയ സ്വകാര്യ ചരിത്രപരമായ ബ്ളാക്ക് സ്ഥാപനമായി ഇത് മാറി.
സ്കൂളിനെ വർണ്ണവിവേചനാടിസ്ഥാനത്തിൽ വേർപെടുത്തിയില്ല.
മെഹാരി മെഡിക്കൽ കോളേജിൽ സ്കൂൾ ഓഫ് മെഡിസിൻ, സ്കൂൾ ഓഫ് ഡെന്റിസ്ട്രി, സ്കൂൾ ഓഫ് അലൈഡ് ഹെൽത്ത് പ്രൊഫഷണൽസ്, സ്കൂൾ ഓഫ് ഗ്രാജ്വേറ്റ് സ്റ്റഡീസ് ആൻഡ് റിസർച്ച്, ഹരോൾഡ് ആർ. വെസ്റ്റ് ബേസിക് സയൻസസ് സെന്റർ, നാഷ്‌വില്ലെ-ഡേവിഡ്‌സൺ കൗണ്ടിയിലെ മെട്രോപൊളിറ്റൻ ജനറൽ ആശുപത്രി എന്നിവ ഉൾപ്പെടുന്നു.
ഡോക്ടർ ഓഫ് മെഡിസിൻ (എംഡി), ഡോക്ടർ ഓഫ് ഡെന്റൽ സർജറി (ഡിഡിഎസ്), മാസ്റ്റർ ഓഫ് സയൻസ് ഇൻ പബ്ലിക് ഹെൽത്ത് (എംഎസ്പിഎച്ച്), മാസ്റ്റർ ഓഫ് ഹെൽത്ത് സയൻസ് (എംഎച്ച്എസ്), ഡോക്ടർ ഓഫ് ഫിലോസഫി (പിഎച്ച്ഡി) തുടങ്ങിയ ബിരുദങ്ങൾ മെഹാരി വാഗ്ദാനം ചെയ്യുന്നു.
അമേരിക്കൻ ഐക്യനാടുകളിലെ ആഫ്രിക്കൻ-അമേരിക്കൻ മെഡിക്കൽ ഡോക്ടർമാരുടെയും ദന്തഡോക്ടർമാരുടെയും ഏറ്റവും വലിയ രണ്ടാമത്തെ അധ്യയനം നടത്തുന്ന സ്ഥാപനമാണ് മെഹാരി.
രാജ്യത്തെ ബയോമെഡിക്കൽ സയൻസസിൽ പിഎച്ച്ഡി നേടിയ ആഫ്രിക്കൻ അമേരിക്കക്കാരിൽ ഏറ്റവും ഉയർന്ന ശതമാനം ഇവിടെയുണ്ട്.
മെഹാരി മെഡിക്കൽ കോളേജിന്റെ ഉടമസ്ഥതയിലുള്ളതും എഡിറ്റുചെയ്‌തതുമായ ഒരു പബ്ലിക് ഹെൽത്ത് ജേണലാണ് ജേണൽ ഓഫ് ഹെൽത്ത് കെയർ ഫോർ ദി പൂവർ ആന്റ് അണ്ടർസെർവ്ഡ് .
സ്കൂളിലെ ബിരുദധാരികളിൽ 76% പേരും താഴ്ന്ന സമുദായങ്ങളിലെ ആളുകളെ ചികിത്സിക്കുന്ന ഡോക്ടർമാരായി ജോലി ചെയ്യുന്നു.
വിവിധ ജനസംഖ്യയിലെ ആരോഗ്യ അസമത്വം തിരിച്ചറിയുന്നതിന് സ്കൂൾ പരിശീലനം ഊന്നൽ നൽകുന്നു.
ചരിത്രം Central Tennessee College (CTC), with Meharry Medical College inset in top right corner, 1895.
1876 നും 1900 നും ഇടയിൽ ടെന്നസി സംസ്ഥാനത്ത് സ്ഥാപിതമായ ആറ് മെഡിക്കൽ സ്ഥാപനങ്ങളിൽ ഒന്നാണ് മെഹാരി മെഡിക്കൽ കോളേജ്.
ആഭ്യന്തരയുദ്ധം അവസാനിച്ചതിനുശേഷം അടിമകളെ മോചിപ്പിച്ച ശേഷമാണ് ഈ സ്കൂളുകൾ സ്ഥാപിതമായത്.
ഇതുവരെ ആഫ്രിക്കൻ-അമേരിക്കൻ ഫിസിഷ്യന്മാർ കുറവായിരുന്നു.
ആരോഗ്യ സംരക്ഷണം ആവശ്യമുള്ള നിരവധി സ്വതന്ത്രരും ഉണ്ടായിരുന്നു.
പൊതുവായ വേർതിരിവിൽ, മിക്ക ആശുപത്രികളും ആഫ്രിക്കൻ അമേരിക്കക്കാരെ പ്രവേശിച്ചിരുന്നില്ല കൂടാതെ പല വെളുത്ത ഫിസിഷ്യരും സ്വതന്ത്രരായവരെ സേവിക്കരുതെന്ന് തീരുമാനിച്ചു.
പത്തൊൻപതാം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ തുടക്കത്തിലും മിക്ക മെഡിക്കൽ സ്ഥാപനങ്ങളും ആഫ്രിക്കൻ-അമേരിക്കൻ വിദ്യാർത്ഥികളെ കുറച്ച് മാത്രമേ സ്വീകരിച്ചിട്ടുള്ളൂ.
ആരോഗ്യസംരക്ഷണത്തിന്റെ ഈ കുറവും മെഡിക്കൽ വിദ്യാഭ്യാസത്തിനുള്ള ലഭ്യതക്കുറവും നേരിടാൻ സാമുവൽ മെഹാരിയെപ്പോലുള്ള വ്യക്തികളും മെഡിക്കൽ അസോസിയേഷൻ ഓഫ് കളർഡ് ഫിസിഷ്യൻ, സർജൻസ്, ഡെന്റിസ്റ്റ് ആന്റ് ഫാർമസിസ്റ്റ് (പിന്നീട് നാഷണൽ മെഡിക്കൽ അസോസിയേഷൻ എന്ന് പുനർനാമകരണം ചെയ്തു) പോലുള്ള സംഘടനകളും ആഫ്രിക്കൻ അമേരിക്കക്കാർക്കായി പ്രത്യേകമായി മെഡിക്കൽ സ്കൂളുകൾ കണ്ടെത്താൻ സഹായിച്ചു.
കെന്റക്കി-ടെന്നസി അതിർത്തിയിൽ ആദ്യം ഉപ്പ് വ്യാപാരിയായി ജോലി ചെയ്തിരുന്ന ഐറിഷ് അമേരിക്കൻ കുടിയേറ്റക്കാരനായ സാമുവൽ മെഹാരിയുടെ പേര് കോളേജിന് നൽകി.
കുറച്ച് വിജയങ്ങൾ നേടിയ ശേഷം അദ്ദേഹവും അദ്ദേഹത്തിന്റെ നാല് സഹോദരന്മാരും പിന്നീട് കോളേജ് സ്ഥാപിക്കാൻ സഹായിക്കുന്നതിനായി ഒരു വലിയ സംഭാവന നൽകി.
അടിമകളിൽ സ്വതന്ത്രരായ ഒരു കുടുംബം ഒരു യുവ വ്യാപാരി എന്ന നിലയിൽ മെഹാരിയെ സഹായിച്ചിരുന്നു.
അവരുടെ പേരുകൾ അജ്ഞാതമാണ്.
മുൻ അടിമ കുടുംബത്തോട് മെഹാരി പറഞ്ഞു, "എനിക്ക് പണമില്ല, പക്ഷേ എനിക്ക് കഴിയുമ്പോൾ നിങ്ങളുടെ വംശത്തിനായി ഞാൻ എന്തെങ്കിലും ചെയ്യും."
സെൻട്രൽ ടെന്നസി കോളേജിലെ (സിടിസി) വിദ്യാർത്ഥികൾ 1875 ൽ ഒരു മെഡിക്കൽ സ്കൂൾ ആരംഭിക്കുന്നതിനെക്കുറിച്ച് കോളേജ് പ്രസിഡന്റിനെ സമീപിച്ചു.
പ്രസിഡന്റ് ജോൺ ബ്രാഡൻ ഈ നിർദ്ദേശം ചർച്ച ചെയ്യാൻ സാമുവൽ മെഹാരിയെ സമീപിച്ചു.
1875-ൽ മെഹാരിയും അദ്ദേഹത്തിന്റെ നാല് സഹോദരന്മാരും ചേർന്ന് ടെന്നസിയിലെ നാഷ്വില്ലെയിലെ ചരിത്രപരമായി കറുത്ത കോളേജായ (സിടിസി) ഒരു മെഡിക്കൽ ഡിപ്പാർട്ട്മെന്റ് സ്ഥാപിക്കുന്നതിന് സഹായിക്കുന്നതിനായി മൊത്തം 15,000 ഡോളർ സംഭാവന നൽകി.
ഫ്രീഡ്‌മാൻസ് എയ്ഡ് സൊസൈറ്റി ഓഫ് മെത്തഡിസ്റ്റ് എപ്പിസ്കോപ്പൽ ചർച്ച് നോർത്ത്, ജോർജ്ജ് ഡബ്ല്യു. ഹബാർഡ്, ബ്രാഡൻ എന്നിവരുടെ സംഭാവനയോടെ ഒൻപത് വിദ്യാർത്ഥികളുടെ ആരംഭ ക്ലാസുമായി അവർ 1876 ൽ സിടിസിയിൽ മെഡിക്കൽ കോളേജ് ആരംഭിച്ചു.
ക്ലാർക്ക് മെമ്മോറിയൽ മെത്തഡിസ്റ്റ് എപ്പിസ്കോപ്പൽ ചർച്ചിന്റെ ബേസ്മെന്റിലാണ് ക്ലാസുകൾ നടന്നത്.
ക്ലാസുകളുടെ ആദ്യ പതിവ് വർഷം 1876 ഒക്ടോബറിൽ ആരംഭിച്ചു.
അതിൽ പതിനൊന്ന് വിദ്യാർത്ഥികളുണ്ടായിരുന്നു.
മെഡിക്കൽ പ്രോഗ്രാമിന് തുടക്കത്തിൽ രണ്ട് വർഷം ദൈർഘ്യമുണ്ടായിരുന്നു.
പക്ഷേ അവർ 1879 ൽ ഒരു അധിക വർഷവും 1893 ലെ പഠന കോഴ്സിലേക്ക് നാലാം വർഷവും ചേർത്തു.
ഫിസിഷ്യനായ ഹബാർഡ് മെഡിക്കൽ കോളേജിന്റെ സ്ഥാപക പ്രസിഡന്റായിരുന്നു.
ആദ്യത്തെ വിദ്യാർത്ഥി 1877 ൽ ബിരുദം നേടി.
1878 ൽ ആരംഭിച്ച രണ്ടാം ക്ലാസ്സിൽ മൂന്ന് ബിരുദധാരികളുണ്ടായിരുന്നു.
1886-ൽ ഡെന്റൽ ഡിപ്പാർട്ട്‌മെന്റ് സ്ഥാപിക്കപ്പെട്ടു.
തുടർന്ന് ഫാർമസി ഡിപ്പാർട്ട്‌മെന്റ് 1889-ൽ സ്ഥാപിതമായി.
ഡെന്റൽ, ഫാർമസ്യൂട്ടിക്കൽ കെട്ടിടം 1889 ഒക്ടോബർ 20 ന് സമർപ്പിച്ചു.
1896 ആയപ്പോഴേക്കും "സ്ഥിരമായി വിദ്യാഭ്യാസം നേടിയ ഫിസിഷ്യരിൽ പകുതിയും മെഹാരിയിൽ നിന്ന് ബിരുദം നേടി." 1900-1901 അധ്യയന വർഷത്തിൽ ഒരു നഴ്‌സ് പരിശീലന സ്കൂളും വികസിപ്പിച്ചു.
ആദ്യത്തെ ക്ലാസ്സിൽ എട്ട് വിദ്യാർത്ഥികളുണ്ടായിരുന്നു.
1901–1902 അധ്യയന വർഷത്തിലാണ് മെഴ്‌സി ഹോസ്പിറ്റൽ എന്ന പരിശീലന ആശുപത്രി നിർമ്മിച്ചത്.
ഈ ആശുപത്രിയെ 1916 ൽ മാറ്റി ജോർജ്ജ് ഡബ്ല്യു. ഹബാർഡ് ഹോസ്പിറ്റൽ എന്ന് നാമകരണം ചെയ്തു.
ആയിരം പേർക്ക് ഉൾക്കൊള്ളാൻ ശേഷിയുള്ള മെഹാരി ഓഡിറ്റോറിയം 1904 ൽ നിർമ്മിച്ചു.
1900-ൽ സി.ടി.സി അതിന്റെ പേര് വാൾഡൻ യൂണിവേഴ്‌സിറ്റി എന്ന് മാറ്റി.
1915-ൽ വാൾഡൻ സർവകലാശാലയിലെ മെഡിക്കൽ ഡിപ്പാർട്ട്‌മെന്റ് ഫാക്കൽറ്റിക്ക് മെഹാരി മെഡിക്കൽ കോളേജ് എന്ന നിലയിൽ സ്വതന്ത്രമായി പ്രവർത്തിക്കാൻ പ്രത്യേക ചാർട്ടർ ലഭിച്ചു.
കോളേജിന് സ്വകാര്യ ധനസഹായം തുടർന്നു.
മെഡിക്കൽ കോളേജ് അതിന്റെ ആദ്യകാല കെട്ടിടങ്ങളിൽ തന്നെ തുടർന്നു.
വാൾഡൻ സർവകലാശാല 1922 ൽ നാഷ്‌വില്ലിലെ മറ്റൊരു കാമ്പസിലേക്ക് മാറി.
1910-ൽ ഫ്ലിന്റ് മെഡിക്കൽ കോളേജ് അടച്ചപ്പോൾ മെഹാരി അവിടത്തെ മെഡിക്കൽ വിദ്യാർത്ഥികളെ സ്വീകരിച്ചു.
1920 ഓടെ 39 സ്ത്രീകൾക്ക് ബിരുദം നൽകിയ മെഹാരി ഈ കാലയളവിൽ ധാരാളം വനിതാ ഡോക്ടർമാർക്കും ബിരുദം നൽകി.
1923 ൽ അമേരിക്കൻ മെഡിക്കൽ അസോസിയേഷൻ (എ‌എം‌എ) മെഹാരിയെ "ഗ്രേഡ്-എ സ്ഥാപനം" ആയി അംഗീകരിച്ചു.
അവലംബം ഉറവിടങ്ങൾ അധിക പരാമർശങ്ങൾ .
Summerville, James.
Educating Black Doctors; A History of Meharry Medical College.
Tuscaloosa: The University of Alabama Press, 1983.
പുറംകണ്ണികൾ Meharry Medical College എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മെഹെർ വിജി ഇംഗ്ലീഷ് വിലാസം https://ml.wikipedia.org/wiki/Meher_Vij
മെഹെർ വിജി (ജനനം വൈശാലി സഹ്ദേവ് , 22 സെപ്തംബർ 1986) ഇന്ത്യൻ ചലച്ചിത്രം, ടെലിവിഷൻ എന്നീ രംഗങ്ങളിലെ അഭിനേത്രിയാണ്.
2017-ലെ സീക്രട്ട് സൂപ്പർസ്റ്റാർ എന്ന ചലച്ചിത്രത്തിന് ഫിലിം ഫെയറിന്റെ ഏറ്റവും നല്ല സഹനടിക്കുള്ള അവാർഡ് നേടിയിട്ടുണ്ട്.
കൂടാതെ ഈ ചിത്രത്തിന് സ്റ്റാർ സ്ക്രീൻ അവാർഡ് , സീ സൈൻ അവാർഡ് എന്നിവയും ലഭിച്ചിട്ടുണ്ട്.
സിനിമകൾ വർഷം സിനിമ കഥാപാത്രം കുറിപ്പുകൾ Ref. 2003 സായ Nurse (Cameo) 2005 ലക്കി: നോ ടൈം ഫോർ ലൗവ് പദ്മ 2013 ദ പൈഡ് പൈപ്പർ ശാന്തി 2014 കേസരിയ ബാലം ആവോ ഹാമാരെ ഡെസ് റസൽ 2014 Dil Vil Pyaar Vyaar Simran 2015 Bajrangi Bhaijaan Razia 2016 Ardaas Bani 2016 Tum Bin II Manpreet 2017 Secret Superstar Najma ടെലിവിഷൻ Year Title Role Network Notes Ref. 2009 Kis Desh Mein Hai Meraa Dil Meher Juneja / Maan Star Plus 2010 Ram Milaayi Jodi Hetal Gandhi / Bedi Zee TV 2013 Yeh Hai Aashiqui Preet Bindass Season 1, Episode 21 - Love Calling പുരസ്കാരങ്ങൾ ഫിലിംഫെയർ അവാർഡുകൾ Year Nominated work Category Result Ref. 2017 Secret Superstar Best Actor in a Supporting Role (Female) വിജയിച്ചു സ്റ്റാർ സ്ക്രീൻ അവാർഡ്സ് Year Nominated work Category Result Ref. 2017 Secret Superstar Best Actor in a Supporting Role (Female) വിജയിച്ചു സീ സൈൻ അവാർഡുകൾ Year Nominated work Category Result Ref. 2017 Secret Superstar Best Supporting Actress വിജയിച്ചു അവലംബം പുറത്തേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മെഹെർ വിജി മെഹെർ വിജി ട്വിറ്ററിൽ
മെഹ്ദി ഹസ്സൻ ഇംഗ്ലീഷ് വിലാസം https://ml.wikipedia.org/wiki/Mehdi_Hasan
ഒരു ബ്രിട്ടീഷ് മാധ്യമപ്രവർത്തകനും വാർത്താവതാരകനും എഴുത്തുകാരനുമാണ് മെഹ്ദി ഹസ്സൻ (ജനനം: 1979 ജൂലൈ).
ഷിയാ മുസ്ലീം വിഭാഗക്കാരനായ ഇദ്ദേഹം ഒരു ബ്രിട്ടീഷ് ഇന്ത്യൻ വംശജൻ കൂടിയാണ്.
ദി ഹഫിംഗ്ടൺ പോസ്റ്റ് എന്ന വാർത്താ വെബ്സൈറ്റിന്റെ എഡിറ്ററായ ഇദ്ദേഹം ബ്രിട്ടീഷ് രാഷ്ട്രീയപ്രവർത്തകൻ ഈദ് മിലിബാൻഡിന്റെ ജീവചരിത്രരചനയിൽ പങ്കാളിയുമായി.
അൽ ജസീറ ഇംഗ്ലീഷ് ചാനലിലെ ദ കഫേ , ഹെഡ് ടു ഹെഡ് , അപ്ഫ്രണ്ട് , ദി ഇന്റർസെപ്റ്റ് എന്നീ പരിപാടികൾ അവതരിപ്പിച്ചിട്ടുണ്ട്.
മിനാരക്കോമരം ഇംഗ്ലീഷ് വിലാസം https://ml.wikipedia.org/wiki/Idionyx_galeata
കേരളത്തിൽ കാണപ്പെടുന്ന കോമരത്തുമ്പി കുടുംബത്തിൽ ഉള്ള ഒരു കല്ലൻതുമ്പിയിനമാണ് മിനാരക്കോമരം ( ശാസ്ത്രീയനാമം : Idionyx galeata ) .
മിനി ഇസ്രായേൽ
31°50′32.97″N 34°58′2.1″E ﻿ / ﻿ 31.8424917°N 34.967250°E ﻿ / 31.8424917; 34.967250
മിനി ഇസ്രായേൽ ( Mini Israel - מיני ישראל ) ഒരു മിനിയേച്ചർ പാർക്ക് , ഇസ്രായേൽ സമീപം സ്ഥിതി ചെയ്യുന്നത്.
പാർക്കിലെ ദാവീദിന്റെ സ്റ്റാർ രൂപമില്ല.
അതു പ്രദർശന ഹാൾ ഓവർ 385 മോഡലുകൾ ഒരു ചെറിയ ഷോപ്പിംഗ് മാൾ ഉണ്ട്.
പാർക്ക് 2002 ൽ തുറന്നു ഏപ്രിൽ 7, 2003 ന് ഔദ്യോഗികമായി തുറന്നു.
പുറത്തേക്കുള്ള കണ്ണികൾ‌ Mini Israel എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Mini Israel Archived 2014-04-25 at the Wayback Machine .
മിനാരം ഇംഗ്ലീഷ് വിലാസം https://ml.wikipedia.org/wiki/Minaret മുസ്ലീം പള്ളിയിലെ മിനാരം ഇരട്ട മിനാരം
മുസ്ലീം പള്ളികളിൽ കാണുന്ന ഉയരത്തിലുള്ള സ്തൂപത്തെയാണ് മിനാരം എന്നുപറയുന്നത്.
അറബി ഭാഷയിൽ നിന്നാണ് മിനാരം എന്ന വാക്ക് മലയാളത്തിലേക്ക് കടന്നുവന്നത്.
ഇംഗ്ലീഷിൽ ഇതിനെ മിനാർ ( Minar ) എന്നു പറയുന്നു.
ഒരു പള്ളിയിൽ എത്ര മിനാരം ആകാം എന്നതിൽ കണക്കുകൾ ഒന്നും ഇല്ല.